John Charles Walsham Reith

John Charles Walsham Reith, 1. baron Reith, (født 20. juli 1889, død 16. juni 1971) var en britisk politiker og kringkastingsmann. Han arbeidet fra 1922 i BBC og ble i 1927 selskapets første generaldirektør.

 Liv og virke 
Reith studerte ved Gresham's School i Norfolk.

Han var fra 1922 til 1938 den første sjefen for BBC, og etablerte den uavhengige allmennkringkastingen i Storbritannia. Hans idé om kringkasting som en måte å utdanne massene på ble en bærebjelke både for BBC og for kringkastingsselskaper i andre land. Reith var først administrerende direktør for det kommersielle monopolet British Broadcasting Company Ltd. I 1927 ble han generaldirektør i British Broadcasting Corporation. Han ble slått til ridder samme år.

Reith ble i 1940 utnevnt til informasjonsminister i Neville Chamberlains regjering, og ble samme år innvalgt i parlamentet. Da Chamberlain måtte gå av ble Reith transportminister. Han hadde forskjellige funksjoner i regjeringen frem til 1942. I 1940 ble han også overført til Overhuset gjennom å bli adlet til baron Reith av Stonehaven. Reith var Knight Grand Cross av Order of the British Empire og Companion  av Order of the Bath.

Referanser

 Eksterne lenker 





Kategori:Britiske baroner og baronesser
Kategori:Britiske parlamentsmedlemmer
Kategori:Britiske ministre
Kategori:Skotske politikere
Kategori:Personer tilknyttet BBC
Kategori:Order of the Bath
Kategori:Order of the British Empire (GBE)
Kategori:Personer fra Aberdeenshire